EELNÕU

27.12.2023

**Tervishoiuteenuste korraldamise seaduse ja teiste seaduste muutmise seadus**

**§ 1. Tervishoiuteenuste korraldamise seaduse muutmine**

Tervishoiuteenuste korraldamise seaduses tehakse järgmised muudatused:

**1)** paragrahvi 1 täiendatakse lõikega 25 järgmises sõnastuses:

„(25) Tervishoiuteenuse osutaja on kohustatud järgima tervishoiuteenuse osutaja kohustusliku vastutuskindlustuse seadusest tulenevaid kohustusi.“;

**2)** paragrahvis 41, seaduse 2. peatüki 2. jao pealkirjas ning §-des 7–15, 34–38, 40–42, 57, 581 ja 59 asendatakse läbivalt sõna „üldarstiabi“ sõnaga „perearstiabi“;

**3)** paragrahvi 7 täiendatakse lõigetega 5 ja 6 järgmises sõnastuses:

„(5) Perearstiabi osutaja võib lisaks nimistu alusel tegutsemisele osutada perearstiabi teise nimistusse kuuluvale isikule, kui see on vajalik perearstiabi kättesaadavuse tagamiseks.

(6) Nimistuvälise teenindamise tingimused, ulatuse ja korra kehtestab valdkonna eest vastutav minister määrusega.“;

**4)** seaduse 2. peatükki täiendatakse 21. jaoga järgmises sõnastuses:

„**21. jagu**

**Tervisekeskus**

**§ 151. Tervisekeskuse mõiste**

(1) Tervisekeskuse moodustavad samas taristus ühiselt perearstiabi, iseseisvat ämmaemandusabi, füsioteraapiat ja koduõendusteenust osutavad isikud. Tervisekeskuse võib moodustada ka üks juriidiline isik, kes pakub kõiki eelnimetatud teenuseid.

(2) Tervisekeskuse osaks loetakse tervisekeskuses tegutseva perearstiabi osutaja tegevusloal kajastuv tervisekeskuse asukohast erinev tegevuskoht.

(3) Tervisekeskuse liigid ja nõuded tervisekeskuse liikidele kehtestab valdkonna eest vastutav minister määrusega.“;

**5)** paragrahvi 57 lõige 33 muudetakse ja sõnastatakse järgmiselt:

„(33) Käesoleva paragrahvi lõikes 3 sätestatud juhul võib perearsti nimistusse kuuluvaid isikuid teenindada perearstiabi tegevusluba omav isik Tervisekassa otsuse alusel:

1) tervisekeskuses;

2) tervisekeskuse väliselt, kui avaliku konkursi korras ei ole võimalik perearsti kohta täita ja nimistule ei ole võimalik leida asendajat arsti ega tervisekeskuse näol.“;

**6)** paragrahvi 57 lõiget 35 täiendatakse pärast sõna „aasta“ tekstiosaga „või kui avaliku konkursi korras ei ole võimalik perearsti kohta täita ja see on vajalik, arvestades tervishoiu strateegilisi suundasid, võib pikaajaline asendamine kesta kuni viis aastat.“;

**7)** seadust täiendatakse §-dega 729 ja 7210 järgmises sõnastuses:

„**§ 729. Nimistuväliste isikute teenindamise mõju hindamine**

Sotsiaalministeerium analüüsib hiljemalt 2029. aasta 1. jaanuariks käesoleva seaduse § 7 lõigetes 5 ja 6 sätestatud regulatsiooni rakendamise mõju ja tulemuslikkust ning esitab vajaduse korral ettepanekud regulatsiooni muutmiseks.

**§ 7210. Perearstiabi osutaja poolt nimistusse kuuluvate isikute teenindamise mõju hindamine**

Sotsiaalministeerium analüüsib hiljemalt 2029. aasta 1. jaanuariks käesoleva seaduse § 57 lõige 33 punktis 2 ja lõikes 35 sätestatud perearstiabi tegevusluba omava isiku poolt tervisekeskuse väliselt perearsti nimistusse kuuluvatele isikutele asenduse korras teenuse osutamise regulatsiooni rakendamise mõju ja tulemuslikkust ning esitab vajaduse korral ettepanekud regulatsiooni muutmiseks.”.

**§** **2. Alkoholi-, tubaka-, kütuse- ja elektriaktsiisi seaduse muutmine**

Alkoholi-, tubaka-, kütuse- ja elektriaktsiisi seaduses asendatakse § 50 lõike 5 punktis 1 sõna „üldarstiabi“ sõnaga „perearstiabi“.

**§ 3.** **Kaitseväe korralduse seaduse muutmine**

Kaitseväe korralduse seaduse § 351 lõikes 1 ja § 352 punktis 1 asendatakse sõna „üldarstiabi“ sõnaga „perearstiabi“.

**§ 4.** **Küberturvalisuse seaduse muutmine**

Küberturvalisuse seaduse § 3 lõike 1 punktis 7 asendatakse sõna „üldarstiabi“ sõnaga „perearstiabi“.

**§ 5.** **Ravikindlustuse seaduse muutmine**

Ravikindlustuse seaduses asendatakse läbivalt sõna „üldarstiabi“ sõnaga „perearstiabi“.

**§ 6. Ravimiseaduse muutmine**

Ravimiseaduses tehakse järgmised muudatused:

**1)** paragrahvi 15 lõigetes 2 ja 4 asendatakse sõna „Sotsiaalministeerium“ sõnaga „Ravimiamet“ vastavas käändes;

**2)** paragrahvi 33 lõikes 17 asendatakse sõnad „tervishoiutöötajate riiklikus registris“ tekstiosaga „tervishoiukorralduse infosüsteemis“;

**3)** paragrahvi 43 lõiget 6 täiendatakse pärast sõna „juures“ tekstiosaga „, välja arvatud tootmisettevõtte tegevusloa omajale kuuluva ravimi hulgimüügi tegevusloa alusel tegutsevas hulgimüügi ettevõttes.“.

**§ 7.** **Ravimiseaduse ja tervishoiuteenuste korraldamise seaduse muutmise seaduse (lähtetoetused) muutmine**

Ravimiseaduse ja tervishoiuteenuste korraldamise seaduse muutmise seaduse (lähtetoetused) (RT I, 15.12.2023, 1) § 2 punktis 3 asendatakse sõna „üldarstiabi“ sõnaga „perearstiabi“.

**§ 8. Riigilõivuseaduse muutmine**

Riigilõivuseaduses tehakse järgmised muudatused:

**1)** paragrahvides 287 ja 288 asendatakse läbivalt sõna „üldarstiabi“ sõnaga „perearstiabi“;

**2)** paragrahvi 287 täiendatakse lõikega 5 järgmises sõnastuses:

„(5) Iseseisvalt füsioteraapia, iseseisvalt logopeedilise ravi või iseseisvalt psühholoogilise ravi osutamise tegevusloa taotluse läbivaatamise eest tasutakse riigilõivu 145 eurot iga tegevuskoha kohta eraldi.“;

**3)** seaduse 12. peatüki 3. jagu täiendatakse 8. jaotisega järgmises sõnastuses:

„**8. jaotis**

**Tubakaseaduse alusel tehtavad toimingud**

**§ 2984. Tubakatoote ja tubakatootega seonduvast tootest teavitamine**

(1) Tubakatoote ja tubakatootega seonduva toote teate läbivaatamise eest tasutakse riigilõivu 740 eurot.

(2) Tubakatoote ja tubakatootega seonduva toote teate muudatuse eest tasutakse riigilõivu 740 eurot.“.

**§ 9. Tervishoiuteenuste korraldamise seaduse muutmise ja sellega seonduvalt teiste seaduste muutmise seaduse muutmine**

Tervishoiuteenuste korraldamise seaduse muutmise ja sellega seonduvalt teiste seaduste muutmise seaduse (RT I, 07.03.2023, 4) § 2 punktides 3 ja 8 ning §-s 4 asendatakse sõnad „Eesti Haigekassa“ sõnaga „Tervisekassa“ vastavas käändes.

**§ 10.** **Tervishoiuteenuse osutaja kohustusliku vastutuskindlustuse seaduse muutmine**

Tervishoiuteenuse osutaja kohustusliku vastutuskindlustuse seaduses (RT I, 20.06.2022, 83) tehakse järgmised muudatused:

**1)** paragrahvi 4 lõige 3 muudetakse ja sõnastatakse järgmiselt:

„(3) Kindlustusandja on kohustatud vastavalt võlaõigusseaduse §-le 520 sõlmima vastutuskindlustuslepingu või muutma olemasolevat vastutuskindlustuslepingut tervishoiuteenuse osutajaga, kellel on kehtiv tegevusluba, kes taotleb Terviseametilt tegevusloa muutmist või uue tegevusloa väljastamist või kelle majandustegevuse peatamine lõpeb.“;

**2)** paragrahvi 5 lõige 2 muudetakse ja sõnastatakse järgmiselt:

„(2) Tervishoiuteenuse osutaja kindlustuskohutuse täitmise tõendamiseks esitab kindlustusandja või tema volitatud isik käesoleva paragrahvi lõikes 1 nimetatud andmed infosüsteemide andmevahetuskihi kaudu Terviseameti peetavasse tervishoiukorralduse infosüsteemi.“;

**3)** paragrahvi 34 punktid 9 ja 10 muudetakse ning sõnastatakse järgmiselt:

„**9)** paragrahvi 421 täiendatakse lõigetega 2 ja 3 järgmises sõnastuses:

„(2) Tervishoiuteenuse osutamist võib alustada vastutuskindlustuslepingu järgse kindlustusperioodi algusest või tervishoiukorralduse infosüsteemis märgitud ajast, kui viimati nimetatu on hilisem. Käesolevas lõikes sätestatut kohaldatakse ka tegevusloa muutmise ja majandustegevuse peatamise lõppemise menetluses.

(3) Vastutuskindlustuslepingu järgse kindlustusperioodi muutmine ei too kaasa tegevusloa muutmist.“;

**10)** seadust täiendatakse §-ga 481 järgmises sõnastuses:

„**§ 481. Tegevusloa kehtetuks tunnistamine**

Terviseamet võib lisaks majandustegevuse seadustiku üldosa seaduses sätestatule tunnistada tegevusloa kehtetuks, kui tervishoiuteenuse osutaja ei ole täitnud tervishoiuteenuse osutaja kohustusliku vastutuskindlustuse seadusest tulenevaid kohustusi.“.“.

**§ 11. Tubakaseaduse muutmine**

Tubakaseaduses tehakse järgmised muudatused:

**1)** paragrahvi 10 lõike 1 sissejuhatav lauseosa muudetakse ja sõnastatakse järgmiselt:

„(1) Tubakatoodete tootja või importija esitab Terviseametile enne uue või muudetud tubakatoote turuleviimist tootemarkide ja -liikide kaupa elektroonilises vormis teate andmete esitamiseks ettenähtud ühisportaali kaudu. Teade esitatakse vastavalt Euroopa Komisjoni rakendusotsuses (EL) 2015/2186, millega kehtestatakse tubakatooteid käsitleva teabe esitamise ja kättesaadavaks tegemise vorm (ELT L 312, 27.11.2015, lk 5–18), sätestatud vormile, mis sisaldab:“;

**2)** paragrahvi 10 lõike 2 esimene lause muudetakse ja sõnastatakse järgmiselt:

„Käesoleva paragrahvi lõikes 1 nimetatud teatele tuleb lisada tubakatoodete tootjale või importijale kättesaadavad andmed tubakatoodetes kasutatavate koostisainete toksilisuse kohta nende ainete põletatud või põletamata kujul, viidates eelkõige nende tervisemõjule ning võttes arvesse nende sõltuvust tekitavat toimet ja toksilisust.“;

**3)** paragrahvi 10 lõigetes 3, 5, 8 ja 9 asendatakse sõnad „tubakatooteid võõrandamiseks Eestisse toov või Eestis tubakatooteid tootev ettevõtja“ sõnadega „tubakatoodete tootja või importija“ vastavas käändes;

**4)** paragrahvi 10 lõike 4 esimeses lauses, § 102 lõike 7 esimeses lauses ja § 103 lõike 3 esimeses lauses asendatakse sõna „avaldatakse“ tekstiosaga „avaldatakse pärast teate nõuetele vastavuse kontrollimist ja esitatud teabe hindamist“;

**5)** paragrahvi 10 lõige 6 muudetakse ja sõnastatakse järgmiselt:

„(6) Tubakatoodete tootja või importija esitab Terviseametile elektroonilises vormis teate andmete esitamiseks ettenähtud ühisportaali kaudu müügikogused tootemarkide ja -liikide kaupa eelmise kalendriaasta kohta järgmise aasta 31. märtsiks.“;

**6)** paragrahvi 101 lõike 1 sissejuhatav lauseosa muudetakse ja sõnastatakse järgmiselt:

„Tubakatoodete tootja või importija esitab kuus kuud enne uudse tubakatoote kavandatavat turuleviimist Terviseametile elektroonilises vormis teate andmete esitamiseks ettenähtud ühisportaali kaudu, mis sisaldab järgmist teavet:“;

**7)** paragrahvi 102 lõike 1 esimene lause ja teise lause sissejuhatav lauseosa muudetakse ja sõnastatakse järgmiselt:

„Elektroonilisi sigarette või nende täitepakendeid või elektroonilisi sigarette ja nende täitepakendeid tootja või importija esitab kuus kuud enne toote kavandatavat turuleviimist või turule viidud toote teate muutmisest Terviseametile elektroonilises vormis teate andmete esitamiseks ettenähtud ühisportaali kaudu. Teade esitatakse vastavalt Euroopa Komisjoni rakendusotsuses (EL) 2015/2183, millega seatakse sisse e-sigarettidest ja täitekapslitest teatamise ühtne vorm (ELT L 309, 26.11.2015, lk 15–27), sätestatud vormile, mis sõltuvalt sellest, kas tegemist on elektroonilise sigareti või täitepakendiga, sisaldab järgmist teavet:“;

**8)** paragrahvi 102 lõike 2 sissejuhatav lauseosa muudetakse ja sõnastatakse järgmiselt:

„Elektrooniliste sigarettide või nende täitepakendite või elektrooniliste sigarettide ja nende täitepakendite tootja või importija on kohustatud esitama Terviseametile igal aastal järgmised andmed:“;

**9)** paragrahvi 102 lõike 2 punkti 1 täiendatakse pärast sõna „kaupa“ tekstiosaga „kalendriaasta kohta järgmise aasta 31. märtsiks“;

**10)** seaduse 2. peatüki 1. jagu täiendatakse §-ga 104 järgmises sõnastuses:

**„§ 104. Riigilõivud teate läbivaatamise ning tasud teabe hindamise eest**

(1) Käesoleva seaduse §-des 10–103 nimetatud teate läbivaatamise eest tasub teate esitaja enne teate esitamist riigilõivu riigilõivuseaduses sätestatud määras.

(2) Käesoleva seaduse §-des 10–103 nimetatud teates esitatud andmete hindamise eest tasub teate esitaja Terviseametile tema toimingute eest järgmiselt:

1) e-vedelikus ühe aine hindamise eest tasu on 240 euro;

2) tubakatoote ja tubakatootega seonduvast tootest eralduva aine kontrollimise tasu on 965 eurot.

(3) Tubakatoote ja tubakatootega seonduva toote müügimahtude esitamisel tasutakse Terviseametile teabe hindamise eest tasu 240 eurot.“.

**§ 12. Vereseaduse muutmine**

Vereseaduses tehakse järgmised muudatused:

**1)** paragrahvi 18 tekst muudetakse ja sõnastatakse järgmiselt:

„Referentteenuse osutamist korraldab Tervisekassa. Referentteenuse osutamiseks sõlmib Tervisekassa verekeskusega, millel on käesoleva seaduse nõuetele vastav referentlabor, viieaastase tähtajaga halduslepingu, lähtudes halduskoostöö seaduses sätestatud tingimustest.“;

**2)** paragrahvi 19 lõikes 1 asendatakse sõnad „Sotsiaalministeeriumi kaudu riigieelarvest“ sõnadega „Tervisekassa eelarvest“.

**§ 13. Seaduse jõustumine**

(1) Käesolev seadus jõustub 2024. aasta 1. juulil.

(2) Käesoleva seaduse § 6 jõustub üldises korras.

(3) Käesoleva seaduse § 8 punkt 3 ja § 11 jõustuvad 2025. aasta 1. jaanuaril.

Lauri Hussar

Riigikogu esimees

Tallinn 2024

Algatab Vabariigi Valitsus